‘Volkome selfbeskikking of niks’, eis partyFoto: Facebook “Hierin eis ons dat volkome selfbeskikking, ingevolge artikel 235 van die Grondwet, aan die Afrikaner/Boerevolk en elkeen wat met ons verbind word, toegestaan word,” het Daniel Lötter, die party se inligtingshoof, in ŉ verklaring gesê. Volgens Lötter is die nuwe bedeling van ŉ veelrassige eenheidstaat, waarin daar geen beskerming van minderheidsregte is nie, in 1994 geskep. “Ons is tot aanvaarding daarvan gekul, geboelie en afgepers deur leë beloftes, vae dreigemente en emosionele pleitdooie. Hierdie skepping het ons niks anders as verdriet, korrupsie, skande en bloedvergieting besorg nie. Die 1994 politieke proses was geen finale oplossing vir Suid-Afrika se probleme nie – dit was ŉ skietstilstand waarvan die vervaldatum nou aangebreek het.” Lötter het gesê Front Nasionaal sal van hier af vorentoe elke politieke, grondwetlike en wettige proses volg, binnelands én buitelands, om selfbeskikking te beding. “En as daardie prosesse uitgeput is, sal ons ander prosesse volg, wat ons as regverdigbaar voor die mensdom beskou. Volkome selfregering, asook die vryheid en veiligheid van ons mense is die oogmerk. Daar sal geen oorweging aan ŉ kompromis geskenk word nie.”